GUERRA-E-PATZ-I-WEB	E coma en relòtge, qu’eth sòn complicat movement d’incompdables arròdes e èishi non produsís qu’er esguitlament imperceptible e regular dera agulha que senhale eth temps, eth resultat de toti es complicats movements umans d’aqueri cent setanta mil russi e francesi (damb totes es sues passions, vams, racacòrs, umiliacions, patiments, exaltacions d’orgulh, de pòur e d’entosiasme) venguec a èster solet era pèrta dera batalha d’Austerlitz, cridada era batalha des tres Emperaires: ei a díder, un lent desplaçament dera agulha dera istòria universau sus era esfèra dera istòria dera umanitat.